莊鍶敏

莊鍶敏，改名前叫莊思敏，係香港模特兒、演員，亦係無綫電視女藝員，馬來西亞出世。

經歷 
莊鍶敏喺馬來西亞出世，1985年移居香港，讀過寶血小學同埋香港真光中學，喺珠海書院修讀商科大專一年級嗰陣，佢索性退學全職做模特兒。莊思敏喺2000年入行，喺唔同商場嘅活動行Catwalk同埋做司儀。2010年8月12號，佢承認自己曾經整容同埋隆胸，又表示一直都唔滿意自己嘅身材，試過用唔同方法豐胸，例如食藥同人手按摩等等，但效果唔理想。

2010年代起，莊鍶敏除咗活躍香港影壇之外，亦開始接拍無綫電視劇集。

2018年，佢走向幕後找來金主投資電影《逆流大叔》，兼任「聯合出品人」同演員，飾演黃德斌嘅太太。

演出

電視劇 
 2014年《IT行者》

電視劇

電視劇

其他電視節目 
 2015年：今日VIP
 2015年：今晚睇李
 2015年：超強選擇1分鐘
 2016年：新春開運王
 2016年：Sunday好戲王
 2016年：男人食堂
 2017年：最緊要好玩
 2017年：最緊要好好玩 消暑版

電影

家庭 

爸爸莊寶係馬來西亞商人；母親江玉珠係前麗的電視藝人，舅父是導演江道海。二位孿生妹妹係莊思華同埋莊思明，後者都係藝人，另外仲有細佬莊順勝。傳媒喺唔少涉及莊思明嘅新聞嘅時候都會訪問到莊鍶敏。

感情生活 
莊鍶敏曾經同吳浩康拍拖5年，去到2011年8月分手。分手後，佢話8年間無真正戀愛過，又話面對戀愛對象，亦唔敢太過挑剔，但姊弟戀就暫時唔考慮。

2019年9月，莊鍶敏喺社交網公開同台灣珍珠奶茶店東主Brian嘅戀情。2020年2月，異地戀發展未夠半年男方就喺布吉向女方求婚，二人喺香港正式簽紙結婚。

政治立場同爭議 
莊鍶敏一直都被視為親中共派嘅支持者，曾經人身攻擊過黃之鋒係河童，又曾經同過撐民主派嘅網民喺度嘈交，亦出席過曾經涉嫌刑事毀壞嘅激進組織香港同心會嘅活動。2020年7月，愛國電影《時代》開拍嗰陣，記者就套戲嘅題材問莊思敏係咩立場嗰陣，佢直接認套戲某程度上係一種表態。

佔中運動期間人身攻擊黃之鋒 
莊鍶敏喺佔領中環活動醞釀嗰陣，已經好高調咁反對佔中。2014年9月，佢喺微信朋友圈貼出黃之鋒同河童嘅相，恥笑黃之鋒個樣似河童，又留言話「唔好再扮人，收手啦」，即刻引嚟網友圍攻佢，直接話佢唔應該因為人地同自己政見唔同而人身攻擊。

唔知頭唔知路下支持「禁蒙面法」 
2019年10月，政府用緊急法嘅方式無問過立法會，就推出咗「禁蒙面法」，莊鍶敏喺唔知頭唔知路嘅情況下就話支持，之後畀梁芷珊抨擊。

2019年香港區議會選舉前夕 
2019年11月23號，即係喺2019年香港區議會選舉之前一日，中華人民共和國外交部駐香港特別行政區特派員公署喺自己Facebook專頁上載咗一條由40幾個藝人拍攝嘅片段，內容主要目的係叫人用選票拒絕暴力。莊鍶敏同個妹妹莊思明都喺裏面。

參與造假支持港版國安法聯署 
莊鍶敏亦有份參與支持未經諮詢、大部分香港人都反對嘅港版國安法嘅聯署，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。

其他事件

同王宗堯就電影《導火新聞線》角色罵戰 
2015年12月，莊鍶敏向傳媒表示自己原定喺電影《導火新聞線》演記者，後因為開拍另一電影將頭髮染金，之後老闆將佢嘅角色轉為談判專家，但角色需要深色頭髮。莊鍶敏表示，試造型嗰陣聲稱可以戴假髮或噴黑彩，但《導火新聞線》第一男主角王宗堯指佢咁做就唔適合演呢個角色。其後莊鍶敏質疑王宗堯點解可以決定另一個演員嘅演出機會。王宗堯反駁如果為出鏡曝光就咩角色都做，噉樣唔係真正用心嘅表演，同臨時演員無分別，又要求莊對香港電影有所尊重。

獲頒疑未經認受榮譽博士引發網民罵戰 
莊鍶敏喺2018年獲國際美洲大學頒發榮譽工商管理博士學位，但該校未被任何教學認證機構承認，而且大學聯絡地址只係一個寫字樓，被質疑係野雞大學，其後引發網民罵戰。

被開價出席飯局 
曾經有流言提及一啲女明星出席飯局嘅價錢，其中莊鍶敏被指價錢係1200萬。佢承認有人搵過佢，但佢一口拒絕。佢又話一開始覺得好嬲，但之後覺得匪夷所思。

碎料 
莊鍶敏對做生意情有獨鍾，先後經營過酒吧、時裝店、點心店等生意，但都損手離場。但去到2021年11月，有傳媒報道佢同朋友夾埋再戰商場，合作喺觀塘開設珍珠奶茶店『品茶』。去到2022年武漢肺炎疫情期間，佢嘅珍珠奶茶店亦因職員染疫要停業7日。

香港女模特兒
香港電影女演員
無綫電視女藝員
思敏